alexandrainst/scandi-wiki huggingface dataset:
Safwanåsen

Safwan eller Jabal Sanam er ein ås i Basra guvernement i Sør-Irak. Safwan er det høgaste punktet i regionen, med ei høgd på kring 135 meter over havet.

Irakkrigen i 2003
Den 19. mars 2003 gjekk det amerikanske militæret til åtak på den irakiske hæren som hadde ein observasjonspost på Safwan.

Kjelder

Denne artikkelen bygger på «Safwan Hill» frå ,  den 24. april 2018. 
 oppgav desse kjeldene:

Fjell i Irak
Basra guvernement
Jebel Sasan

Jebel Sasan (arabisk جبل ساسان,چياى ساسان) er ein stor ås i Tel Afar-distriktet i Ninive guvernement i Nord-Irak. Namnet kan òg skrivest som Jabal Sasan.

Kjelder

Denne artikkelen bygger på «Jebel Sasan» frå ,  den 24. april 2018. 

Fjell i Irak
Ninive guvernement
Landgangsfartøyet «Aleksandr Otrakovskij»

«Aleksandr Otrakovskij» er eit russisk landingsfartøy som vart bygd i Polen og byrja teneste i Sovjetmarinen i 1978. Skipet fekk det noverande namnet sitt 9. mai 2001 etter Aleksandr Ivanovitsj Otrakovskij, ein marineinfanterist og helt frå krigen i Tsjetsjenia, og har sidan dess tenestegjort i Svartehavsflåten og Middelhavet. Sumaren 2016 vende det tilbake til Nordflåten og har operert i Barentshavet og aust i Arktis.

Sjå òg
Landgangsfartøy-klassen Roputsja

Referansar

Russiske marinefartøy
Aleksandr Ivanovitsj Otrakovskij

Aleksandr Ivanovitsj Otrakovskij () var ein russisk offiser som fall i strid den 6. mars 2000 i Vedeno i Tsjetsjenia medan har var sjef for kystforsvaret i Nordflåten (1992—2000) som generalmajor. Han vart russisk krigshelt etter sin død (post mortem).

Russiske krigsheltar
Russiske offiserar
Sweet Lady Genevieve

«Sweet Lady Genevieve» er ein song av The Kinks frå 1973 og albumet Preservation Act 1. Songen vart skriven av Ray Davies.

Tekst

«Sweet Lady Genevieve» er ein del av ein rockeopera og teksten vart sugen av Davies som «Omstreifaren», ein av hovdpersonane i soga. Omstreifaren ber her om tilgjeving frå dne tidlegare kjærasten, Genevieve. Forfattaren Andrew Hickey sa i boka si Preservation: The Kinks' Music 1964-1974, at songen var «Ray Davies sitt forsøk på å nå ut til den framandgjorde kona Rasa.» Omstreifaren dukkar opp att seinare på albumet på «Sitting in the Midday Sun».

Utgjeving
Songen vart gjeven ut på singel i Storbritannia (men ikkje i Amerika, der han vart nytta som B-side til «Sitting in the Midday Sun») med «Sitting in My Hotel», (frå det førre albumet Everybody's in Show-Biz)
som B-side. Singelen selde derimot dårleg og gjekk ikkje inn på lista.

Mottaking

Sjølv om «Sweet Lady Genevieve» ikkje selde godt, har han sidan blitt godt likt av musikkritikarane. Hickey hevda «det kan vere den siste verkeleg store Kinks-songen». AllMusic-skribenten Stephen Thomas Erlewine kalla songen «absolutt vedunderleg» og meinte han var «den verkelege kandidaten til Davies sitt gløymde meisterverk».  Jason Josephes frå Pitchfork Media sa at «Sweet Lady Genevieve» er ein av «dei største singlane til Kinks, ein enkel folkrocksong du vil nynne på i dagevis». Songen er sidan gjeven ut på samlealbumet Picture Book.

Kjelder
Denne artikkelen bygger på «Sweet Lady Genevieve» frå ,  den 24. april 2018. 
 oppgav desse kjeldene:

The Kinks-songar
Songar frå 1973
Singlar frå 1973
Songar skrivne av Ray Davies
Songar produserte av Ray Davies
RCA Records-singlar
Folkrock-songar
Sitting in the Midday Sun

«Sitting in the Midday Sun» er ein song av det britiske rockebandet The Kinks, skriven av Ray Davies. Songen vart spelt inn i juni 1973 og gjeven ut på singel i USA og Storbritannia same året. Han fekk generelt god omtale, men selde ikkje godt nok til å gå inn på salslistene. «Sitting in the Midday Sun» vart gjeven ut på Preservation Act 1, i november 1973.

Bakgrunn og innspeling
Doug Hinman estimerer at «Sitting in the Midday Sun» var den første songen som vart spelt inn i The Kinks nye Konk Studios. Songen vart spelt inn kring 8. juni, og vart klargjort for det komande albumet til gruppa.

Utgjeving
Songen vart gjeven ut med B-sida «One of the Survivors» for i Storbritannia, der han kom ut i juni. I USA kom singelen ut med B-sida «Sweet Lady Genevieve». Kritikarane var stort sett samde om at det var ein fin sommarlåt, men songen selde likevel ikkje godt nok til å nå salslistene nokon stad.

Medverkande
Ray Davies – Solovokal, akustisk gitar
Dave Davies – Korvokal, sologitar, akustisk gitar
John Dalton – bassgitar
Mick Avory – trommer, perkusjon
John Gosling – klaverinstrument
Alan Holmes – altfløyte

Kjelder

Denne artikkelen bygger på «Sitting in the Midday Sun» frå ,  den 24. april 2018. 
 oppgav desse kjeldene:

Bakgrunnsstoff
 

Singlar frå 1973
The Kinks-songar
Songar skrivne av Ray Davies
Songar produserte av Ray Davies
RCA Records-singlar
Folkrock-songar
Songar frå 1973
One of the Survivors

«One of the Survivors» er ein song av det britiske rockebandet The Kinks. Han kom ut i 1973 på konseptalbumet Preservation Act 1 og vart skriven av Ray Davies.

Teksten

«One of the Survivors» handlar om rollefiguren Johnny Thunder, som hadde vore omtalt i den tidlegare songen «Johnny Thunder» på The Kinks Are the Village Green Preservation Society i 1968. Sidan den gongen vert Johnny Thunder no kalla «ein av dei overlevande», men har vorte noko «overvektig, og kinnskjegget byrjar å bli grått».

Songen har òg referansar til mange musikarar frå 1950-åra, som Jerry Lee Lewis, Dion and The Belmonts og Johnny and The Hurricanes, i tillegg til songar som «Hound Dog», «Blue Suede Shoes» og «Great Balls of Fire».

Utgjeving

«One of the Survivors» vart først gjeven ut som singel i Amerika den 20. april 1973 med B-sida «Scrapheap City» (som seinare kom ut på Preservation Act 2). Singelen nådde 108. plassen på singellista. Singelen kom ikkje ut i Storbritannia, men songen vart gjeven ut som B-side på «Sitting in the Midday Sun». 

«One of the Survivors» kom òg ut på albumet Preservation Act 1 i juni 1973.

Kjelder
Denne artikkelen bygger på «One of the Survivors» frå ,  den 24. april 2018. 
 oppgav desse kjeldene:

Bakgrunnsstoff
 

The Kinks-songar
Songar frå 1973
Singlar frå 1973
Songar skrivne av Ray Davies
Songar produserte av Ray Davies
RCA Records-singlar
Preservation Act 2

Preservation Act 2 er eit konseptalbum frå 1974 av det britiske rockebandet The Kinks. Det er det 12. studioalbumet deira. Albumet fekk nokså dårleg kritikk då det kom ut og selde dårleg. Det nådde 114. plassen på Billboard 200. 

I 1991 gav Rhino ut albumet på ein dobbel CD i lag med føregjengaren Preservation: Act 1 frå 1973, men utan bonusspor. I 1998 kom albumet ut på Velvel med songen «Slum Kids», ein populær konsertsong for The Kinks.

Innhald

Medverkande
The Kinks
Ray Davies - vokal, gitar
Dave Davies - gitar, vokal
John Dalton - bass
John Gosling - klaverinstrument
Mick Avory - trommer
med:
Maryann Price, Angi Girton, Pamela Travis, Sue Brown - vokal
Chris Timothy - «annonsør»
Chris Musk - «reporter»
Alan Holmes - barytonsaksofon, klarinett
Laurie Brown - trompet, fløyte, tenorsaksofon
John Beecham - trombone, fløyte
Teknisk
Roger Beale - lydteknikar
Pat Doyle - kunstnarisk leiar
Bob Searles - design
Jerry Preston - illustrasjon

Kjelder
Denne artikkelen bygger på «Preservation Act 2» frå ,  den 24. april 2018. 
 oppgav desse kjeldene: 
 

The Kinks-album
Musikkalbum frå 1974
Rockeoperaer
RCA Records-album
Album produserte av Ray Davies
Oppfølgjaralbum
Dobbeltalbum
Money Talks av The Kinks

«Money Talks» er ein song av det britiske rockebandet The Kinks. Songen er skriven av Ray Davies og kom ut på albumet Preservation Act 2.

Tekst

Teksten til «Money Talks» er ein del av soga i Preservation Act 2. Songen skildrar Flash sin «filosofi» - at ingen er ubestikkeleg og at alle vil gjere alt om dei berre får nok pengar for det.

Utgjeving

«Money Talks» vart gjeven ut på singel i Amerika, Japan og Tyskland, med B-sida «Here Comes Flash» (som kom ut på det førre albumet, Preservation Act 1). Singelen selde dårleg, som mange av singlane til The Kinks på denne tida, og gjekk ikkje inn på lista nokon stad.

Kjelder
Denne artikkelen bygger på «Money Talks (The Kinks song)» frå ,  den 24. april 2018. 
 oppgav desse kjeldene:

The Kinks-songar
Songar frå 1974
Singlar frå 1974
Songar skrivne av Ray Davies
Songar produserte av Ray Davies
RCA Records-singlar
Mirror of Love

«Mirror of Love» er ein song av The Kinks frå albumet Preservation Act 2 i 1974. Han var skriven av Ray Davies og gjeven ut som den første singelen frå albumet. Først kom singelen berre ut i Storbrtannia, men ein nyinnspelt versjon kom ut på singel i både Amerika og Storbritannia.

Tekst og musikk

«Mirror of Love» vart spelt inn som ein New Orleans-jazz, der Ray Davies sjølv spelar dei fleste instrumenta (gitar, piano og trommer), medan broren Dave Davies spelar mandoling og andre musikarar er på blåsarar. Davies syng om ein av karakterane frå soga på albumet. Her er det om Belle, som er kjærasten til Falsh (hovudrolla i soga).

Bandversjonen

Sjølv om den originale albumversjonen vart gjeven ut på singel i Storbritannia, vart han spelt inn på ny med resten av bandet for singelutgåva i USA. Singelen selde dårleg. Denne versjonen kom sidan ut som eit bonusspor på Velvel-utgåva av Preservation Act 2.

Kjelder
Denne artikkelen bygger på «Mirror of Love» frå ,  den 24. april 2018. 
 oppgav desse kjeldene:

The Kinks-songar
Songar frå 1974
Singlar frå 1974
Songar skrivne av Ray Davies
Songar produserte av Ray Davies
RCA Records-singlar
Ondatra-klassen

Ondatra-klasse landgangspram (Ru: Prosjekt 1176 Akula) - NATO-kallenamn "Ondatra klasse" vart bygt i tida mellom 1971 og 2009 for den sovjetiske og seinare russiske marinen i eit antal av ca 40. Landganspramma kan typisk ta ei stridsvogn og nokre soldatar som last og har ei rekkevidde på 610 kilometer når farta er 10 knop (19 km/t) og tanken er full. Fartøyet kan gjere opptil 11 knops fart.

Sjå òg
Russiske marinefartøy i aktiv teneste

Referansar

Russiske marinefartøy
Fartøyklasser
Båtar
31. ubåtdivisjon

31. ubåtdivisjon (russisk: 31-я дивизия подводных лодок (Мурманская обл, Гаджиево)) er ein russisk ubåtdivisjon underlagt Nordflåten og forlagt med heimehamn til Vidjajevo.

Samansetjing

 Borej-klasse ubåt "Jurij Dolgorukij" (russisk: АПЛ К 535 "Юрий Долгорукий" атомная подводная лодка с баллистическими ракетами проекта 955)
 Delta-IV-klasse ubåt "Karelia"  (russisk:АПЛ К-18 "Карелия" атомная подводная лодка с баллистическими ракетами проекта 667БДРМ.; 
 Delta-IV-klasse ubåt "Verkhotupje" (russisk:АПЛ К-51 "Верхотурье" атомная подводная лодка с баллистическими ракетами проекта 667БДРМ.; 
 Delta-IV-klasse ubåt "Jekaterinburg" (russisk:АПЛ К-84 "Екатеринбург" атомная подводная лодка с баллистическими ракетами проекта 667БДРМ; 
 Delta-IV-klasse ubåt "Tula" (russisk:АПЛ К-114 "Тула" атомная подводная лодка с баллистическими ракетами проекта 667БДРМ; 
 Delta-IV-klasse ubåt "Brjansk" (russisk:АПЛ К-117 "Брянск" атомная подводная лодка с баллистическими ракетами проекта 667БДРМ; 
 Delta-IV-klasse ubåt "Novomoskovsk" (russisk:АПЛ К-407 "Новомосковск" атомная подводная лодка с баллистическими ракетами проекта 667БДРМ; 

Delta-IV-klasse ubåt "Tula" vart send til overhaling i 2017, slik at berre 5 ubåtar var operative. Kvar med 16 SS-N-23 Skiff SLBM-missiler. . Til saman vert dette 80 x SS-N-23 Skiff med 4 stridshovud kvar = 320 stridshovud. I tillegg kjem Borej-klasseubåten «Jurij Dolgorukij» med sine 16 Bulava-missil SLBM = 96 subtotalt. Totalt vert det 416 x SLBM-stridshovud i denne divisjonen, meir enn halvparten av alle operative SLBM-stridshovud i Russland i 2017.

Referansar

Russiske ubåtar
Nordflåten
Ubåtklassen Delta IV

Delta-IV-klasse eller Prosjekt 667BDRM Delfin eller Delta IV-klasse er den siste ubåttypen frå Delta-klassen. Ubåten har propell med fem blad for å minske støy. Fartøyet kan ta 16 ballistiske missil (SLBM) som alle kan avfyrast på same tid under fart og i undervasstilling.

Hovudvåpen

16 x SS-N-23 Skiff (SLBM)

Sjå òg
Atomubåtar i teneste
Ubåtklassar i teneste
Russiske marinefartøy i aktiv teneste

Ubåtklassar
Holiday Romance

«Holiday Romance» er ein song av det britiske rockebandet The Kinks. Songen kom ut på albumet Soap Opera, vart skriven av Ray Davies, hovudlåtskrivaren i bandet.

Utgjeving

«Holiday Romance» vart først gjeven ut på singel i Storbritannia og Japan i oktober 1974 (månader før albumet kom ut i mai året etter). Singelen kom ikkje ut i Amerika. B-sida var «Shepherds of the Nation (frå albumet Preservation Act 2). Singelen selde dårleg og gjekk ikkje på salslistene.

Kjelder
Denne artikkelen bygger på «Holiday Romance» frå ,  den 24. april 2018. 
 oppgav desse kjeldene:

The Kinks-songar
Singlar frå 1974
Songar skrivne av Ray Davies
Songar produserte av Ray Davies
Songar frå 1974
Preservation

«Preservation» er ein song skriven av Ray Davies og framført av The Kinks i 1974. Songen kom berre ut på singel, sjølv om han var knytt til dei to Preservation-albuma. Han kom ikkje ut på nokre av desse albuma før han kom ut som bonusspor på CD-utgåva av Preservation Act 1.

Tekst og musikk

Teksten til «Preservation» er i hovudsak ei oppsummmering av dei to Preservation-albuma. Musikalsk opnar songen med eit gitarriff og vert framført i ein rockesstil, sungen av Ray Davies. Mot slutten av songen kjem ein kvinneleg korvokal inn.

Utgjeving

«Preservation» vart gjeven ut på singel i USA med B-sida «Salvation Road», avslutningssporet på Preservation Act 2. Singelen selde dårleg og gjekk ikkje inn på singellista. Han kom ikkje ut i Storbritannia før han kom ut som bonusspor på CD-utgåva av Preservation Act 1 frå 1998. I motsetnad til dei fleste andre bonusspora på Kinks-albuma vart han plassert først på plata, som opningssporet.

Kjelder
Denne artikkelen bygger på «Preservation (song)» frå ,  den 24. april 2018.  
 

The Kinks-songar
Songar frå 1974
Singlar frå 1974
Songar skrivne av Ray Davies
Songar produserte av Ray Davies
RCA Records-singlar
Everybody's a Star (Starmaker)

«Everybody's a Star (Starmaker)» er opningssporet på The Kinks-albumet Soap Opera frå 1975. Songen vart skriven av Ray Davies.

Tekst og musikk
Som dei to førre albuma som dekte rockeoperaen Preservation og Schoolboys in Disgrace som kom etter, følgjer Soap Opera ei historie gjennom albumet. På «Everybody's a Star (Starmaker)» introduserer Ray Davies hovudpersonen på albumet, Starmaker. Starmaker skildrar seg sjølv som «ein skapar, oppfinnar og innovatør» som observerer «dei vanlege menneska, uansett kva yrke dei har.» Han seier vidare at «alle har ein kjendis i seg, og me har alle personlegdom og individualitet». Han hevdar så at han «kan gjere den mest vanlege mannen i gata til ei stjerne».

Songen opnar med gitar og har ein kort gitarsolo seinare i songen. Det er nytta kvinnelege korvokalistar på songen.

Utgjeving
Ein månad før Soap Opera kom ut, vart «Everybody's a Star (Starmaker)» gjeven ut som den einaste amerikanske singelen frå Soap Opera i april 1975. Singelen kom ikkje ut i Storbritannia. B-sida var «Ordinary People» (songen etter «Everybody's a Star (Starmaker)» på Soap Opera). Singelen selde dårleg og gjekk ikkje inn på singellista. Singelversjonen kom ut som bonusspor i 1998 på CD-utgåva av Soap Opera.

AllMusic omtalte songen som høgdepunktet på Soap Opera.

Kjelder
Denne artikkelen bygger på «Everybody's a Star (Starmaker)» frå ,  den 24. april 2018. 
 oppgav desse kjeldene:

The Kinks-songar
Singlar frå 1975
Songar skrivne av Ray Davies
Songar produserte av Ray Davies
Songar frå 1975
Ducks on the Wall

«Ducks on the Wall» er ein song av det britiske rockebandet The Kinks. Songen kom ut i 1975 på albumet Soap Opera og var skriven av Ray Davies.

Teksten

Teksten på «Ducks on the Wall» omhandlar songaren (Starmaker) som er sjokkert over at kona hans heng dekorative ender på veggen.

Utgjeving

«Ducks on the Wall» vart gjeven ut som oppfølgjarsingelen til «Holiday Romance» (begge Soap Opera). Begge desse singlane selde dårleg og ingen av dei kom inn på singellista.

Kjelder
Denne artikkelen bygger på «Ducks on the Wall» frå ,  den 24. april 2018.  
 

The Kinks-songar
Singlar frå 1975
Songar skrivne av Ray Davies
Songar produserte av Ray Davies
Songar frå 1975
You Can't Stop the Music

«You Can't Stop the Music» er ein song av det britiske rockebandet The Kinks. Songen kom ut i 1975 på albumet Soap Opera og vart skriven av Ray Davies.

Songen var avslutningssporet på albumet. Same månaden som albumet kom ut, i mai 1975, vart songen gjeven ut som den tredje og siste singelen frå albumet i Storbritannia, med B-sida «Have Another Drink» (òg frå Soap Opera.) Songen selde dårleg og gjekk ikkje inn på singellista. Singelen kom òg ut på singel i Australia og Nederland i juni 1975, men gjekk ikkje på singellistene her heller.

Kjelder
Denne artikkelen bygger på «You Can't Stop the Music» frå ,  den 24. april 2018. 
 

The Kinks-songar
Singlar frå 1975
Songar skrivne av Ray Davies
Songar produserte av Ray Davies
Songar frå 1975
NM i friidrett 1962

Noregsmeisterskapen i friidrett 1962, hovudmeisterskapen, vart avvikla på Marienlyst stadion i Drammen dagane 17.-19. august 1962. Arrangørar var IF Hellas og Nedre Buskerud Friidrettskrins. Meisterskapen omfatta 19 tevlingar for menn og 11 for kvinner.

Kongepokalane vart tildelt høgdehopparen Tove Dønnum og sleggjekastaren Sverre Strandli.

Menn

100 m

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

1000 meter stafett

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

80 m hekk

Høgdehopp

Lengdehopp

Kulestøyt

Diskoskast

Spjutkast

Kjelder
Arbeiderbladet 18.8.1962
Arbeiderbladet 20.8.1962

Noregsmeisterskap i friidrett
Noregsmeisterskap i 1962
Sport i 1962
Idrett i Drammen
Fangeleirane i Lønsdalen og i Dypen

Fangeleirane i Lønsdalen og i Dypen i Saltdal kommune i Nordland var nokre av fangeleirane til okkupasjonsmakta i Noreg under andre verdskrigen.

Nordlandsbanen blei provisorisk bygd over Saltfjellet til Lønsdal under den tyske okkupasjonen i 1940–1945, og tre fangeleirar blei oppretta på strekninga i denne perioden

Lønsdal-fangeleiren
Fangeleiren på Lønsdal (i Lønsdalen) hadde utanlandske fangar, anten sovjetiske og/eller jugoslaviske fangar.

Eit minnesmerke, bygd av frigjevne fangar frå leiren for å minnast døde medfangar, ligg i Lønsdal. «Inskripsjonsplaten er borte,» skriv nettstaden Polarbanen ved sidan av eit bilete av støtta.

Like etter krigen vart eit hotell bygd på tomta til fangeleiren i Lønsdal.

Fangeleiren ved Lønsdalsbrua
Fangeleiren ved Lønsdalsbrua hadde 268 utanlandske fangar i mai 1945.

Dypen-fangeleiren
Det finst ein teori om at fangeleiren i Dypen vart erstatta av fangeleiren Lønsdal.

«Dypen-fangeleiren» låg mellom «Lønsdal-fangeleiren» og dagens Europaveg 6 (eller E6).

Sjå òg
Fangeleirane til okkupasjonsmakta i Noreg under andre verdskrigen

Kjelder

Historie i Saltdal
Fangeleirar i Noreg under andre verdskrigen
Lønsdal

Lønsdal er ei bygd i Lønsdalen i Saltdal kommune i Nordland.

Folketalet var 21 i 2016. Det finst hotell og hytteområde i bygda.

Historie
Under den andre verdskrigen fanst det fangeleirar i Lønsdal og i Dypen.

Frå 1947 til 1956 var Lønsdal endepunkt for Nordlandsbanen.

Sjå òg 
Fangeleirane til okkupasjonsmakta i Noreg under andre verdskrigen

Referansar 

Geografi i Saltdal
Bygder i Nordland
Lager Polarkreis

Lager Polarkreis (norsk: fangeleiren Polarcirkel, Polarkreis-fangeleiren) var ein fangeleir i Nordland fylke i Noreg under den andre verdskrigen, då landet vart okkupert av militæret til Hitler-regjeringa. Fangeleiren låg på Saltfjellet i Saltdal kommune.
	
Fangane skulle vere med å byggje riksveg 50 (den seinare Europaveg 6 eller E6).

Kjelder

Sjå òg
Fangeleirane til okkupasjonsmakta i Noreg under andre verdskrigen

Bakgrunnsstoff
Kgf. Arbeitslager in Polarkreis / Saltfjellet

Fangeleirar i Noreg under andre verdskrigen
Saltdal
Ubåtklassen Typhoon

Typhoon-klassa eller «Prosjekt 941 Akula» (akula tyder 'hai') er ei fartøyklasse av ballistiske missilubåtar, utforma og bygde av Sovjetunionen for den sovjetiske marinen. Dei er dei største ubåtane som nokon gong er bygd.Fartøya hadde eit deplasement på 48 000 tonn, og kunne husa eit mannskap på 160 mann nedsenka i fleire månader.

Den russiske marinen overtok fartøya etter oppløysinga av Sovjetunionen. Etter å ha vurdert ei modernisering, melde marinen at dette var kansellert i mars 2012, og at å modernisera éin Typhoon ville vera like dyrt som å byggja to nye Borej-ubåtar. I september 2012 var berre ein Typhoon att i teneste, «Dmitrij Donskoj», væpna med missilet RSM-56 Bulava. Ifølgje ei kjelde var dette fartøyet framleis i teneste til juli 2022, då det var rapportert som teke ut av teneste. Andre kjelder hevda at det framleis var i teneste, og at ein fyrst ville ta ein avgjerd om lagnaden til det mot slutten av 2022.

Andre fartøyklasser med namnet «Akula»
Fartøyklassa er kalla Akula-klassa på russisk, noko som kan føra til samanblanding med Akula-klassa angrepsubåtar. Det same gjeld Ondatra-klasse landgangsfartøy, som òg vert kalla «Akula» på russisk.

Sjå òg
Atomubåtar i teneste
Ubåtklassar i teneste

Referansar

Litteratur 

 Stephen Saunders RN, red. (2004).  (107 utg.). Jane’s Information Group Limited. 

Denne artikkelen bygger på «Typhoon-class submarine» frå ,  den 3. august 2022.  

Russiske ubåtar
Ubåtklassar
Ubåtar med atomreaktor
Fransk mote

Fransk mote viser til motestilar, særleg klesmote, som kjem frå Frankrike. Fransk klesmote fekk særleg høg status i verda gjennom haute couture, som først utvikla seg ved det franske hoffet sist på 1700-talet. Seinare kom parisiske motehus med kolleksjonar av klede til. Ved Verdsutstillinga i Paris 1900 blei haute couture presentert som ein særskild fransk industri.

Haute couture-hus 
 Adeline André
 Anne Valérie Hash
 Chanel
 Christian Dior
 Dominique Sirop
 Franck Sorbier
 Givenchy
 Jean Paul Gaultier
 Maurizio Galante
 Stéphane Rolland
 Valentino
 Giorgio Armani
 Elie Saab

Kjelder

Mote
Mote
Mote
NM i friidrett 1961

Noregsmeisterskapen i friidrett 1961, hovudmeisterskapen, vart avvikla på Krohnsminde Idrettsplass i Bergen dagane 18.-20. august 1961, med Bergen Friidrettskrins som arrangør. Meisterskapen omfatta 19 tevlingar for menn og 11 for kvinner.

Kongepokalane vart tildelt lengdehopparen Oddrun Lange som norsk rekord i øvinga og tresteghopparen Martin Jensen. Edel Leverås flytta sin eigen ferske noregsrekord i kulestøyt frå 13,09 m til 13,11 meter, og IK Tjalve sitt firemannslag i 1000 mter stafett forbetra klubbens norske rekord på distansen frå 1.55,9 til 1.55,2.

Menn

100 m

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

1000 meter stafett

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

80 m hekk

Høgdehopp

Lengdehopp

Kulestøyt

Diskoskast

Spjutkast

Kjelder
Arbeiderbladet 19. august 1961
Arbeiderbladet 21. august 1961

Noregsmeisterskap i friidrett
Noregsmeisterskap i 1961
Idrett i Bergen
24. ubåtdivisjon

24. ubåtdivisjon (russisk 24-я дивизия подводных лодок (Ягельная Губа)) er ein russisk ubåtdivisjon underlagt Nordflåten og forlagt med heimehamn til Jagelnaja Guba.

Samansetjing

 Akula-klasse ubåt «Tigr» (russisk: АПЛ К-154 "Тигр" атомная подводная лодка проекта 971)
 Akula-klasse ubåt «Veprj» (russisk: АПЛ К-157 "Вепрь" атомная подводная лодка проекта 971)
 Akula-klasse ubåt «Pantera» (russisk: АПЛ К-317 "Пантера" атомная подводная лодка проекта 971)
 Akula-klasse ubåt «Leopard» (russisk: АПЛ К-328 "Леопард" атомная подводная лодка проекта 971)
 Akula-klasse ubåt «Gepard» (russisk: АПЛ К-335 "Гепард" гвардейская атомная подводная лодка проекта 971)
 Akula-klasse ubåt «Volk» (russisk: АПЛ К-461 "Волк" атомная подводная лодка проекта 971)

Referansar

Russiske ubåtar
Nordflåten